
COMUNICAT

 19 septembrie 2010
C.S.D.R SUSTINE RADICALIZAREA PROTESTELOR IMPOTRIVA GUVERNULUI
Membrii Biroului Executiv National (BEN) ai Confederatiei Sindicatelor Democratice din Romania (CSDR) isi exprima nemultumirea fata de rezultatul intalnirii ce a avut loc in data de 18 septembrie 2010 cu Primul Ministru Emil BOC, referitor la refuzul acestuia de a negocia revendicarile confederatiei privind drepturile salariale necesare pentru asigurarea unui trai decent.
Daca, in ceea ce priveste revendicarile cu caracter legislativ discutate si insusite de catre Ministrul Muncii, Ioan-Nelu BOTIS, la intalnirea cu membrii BEN in data de 16 sept. 2010, au fost acceptate si de catre Primul Ministru Emil BOC, cele referitoare la aspectele financiare au fost refuzate din start.

Astfel, revendicarile privind: stabilirea salariului minim pe economie garantat in plata de 50% din salariul mediu pe economie, in concordanta cu practicile europene; Legea salarizarii unice in sistemul bugetar sa stabileasca domeniile strategice pentru Romania: sanatatea, invatamantul, cercetarea stiintifica, cultura si  care sa se reflecte  prin ierarhizarea  coeficientilor din grila de salarizare; structura bugetului de stat sa cuprinda fondul de salarii la Capitolul Investitii, deoarece motivarea resursei umane reprezinta o investitie pe termen lung, iar capitalul uman este garantia dezvoltarii durabile a tarii,   au ramas in divergenta, urmand  ca negocierile privind solutionarea acestora sa faca obiectul intalnirii ce va avea loc in perioada 27 sept.-2 oct.2010 intre membrii BEN si Primul Ministru Emil BOC (conform propunerii inaintate CSDR de catre Primul Ministru  prin adresa nr. 5/EB/93/18.09.2010, ora 16,44).

In consecinta, in urma consultarii membrilor BEN ai CSDR, s-a hotarat reluarea actiunilor de protest, precum si radicalizarea acestora, dupa  intalnirea cu Primul Ministru, dar nu mai tarziu de data de 3 oct. 2010: 

“Vremea dansului pinguinului si a protestelor sterile a apus. Este timpul sa ne radicalizam protestele pentru ca situatia membrilor nostri este foarte grava. Este ultima sansa a guvernului ca, prin dialog social real sa solutioneze revendicarile inaintate de CSDR. In caz contrar, suntem hotarati sa ne radicalizam actiunile de lupta sindicala pentru apararea drepturilor economice, sociale si profesionale ale membrilor nostri de sindicat”, a declarat presedintele CSDR, Iacob BACIU.

CSDR, ca membra fondatoare a Confederatiei Internationale a Sindicatelor (CSI) si membra a Confederatiei Europene a Sindicatelor (CES), va solicita sprijinul acestor structuri  sindicale internationale pentru sustinerea revendicarilor si actiunilor de protest in fata Organizatiei Internationale a Muncii (OIM), a Consiliului Europei si a Comisiei Europene. De asemenea, CSDR va informa reprezentantii presei interne si internationale privind evolutia solutionarii acestor revendicari.

